text: Forurening: Prøvesvar kommer torsdag
  19 oktober 2010 kl. 13.19
  På torsdag kommer der svar på, hvad det er, som lige nu forurener kysten ved Als.
  Der er blevet fisket klumper op de seneste par dage, men hvad det er for nogle klumper, som forurener kysten ud for Als, vides ikke. 
  Klumperne er nu sendt til analyse hos Danske Miljø Undersøgelser (DMU). 
  De umiddelbare svar på analyserne skulle ligge klar på torsdag, hvorimod de nærmere undersøgelser først er klar i næste uge.
  I de undersøgelser skal der nemlig ses nærmere på, om klumperne stammer fra den litauiske færge, der brød i brand ud for Langeland.
  